રાષ્ટ્રીય જનતા દળ સુપ્રીમો લાલુ પ્રસાદ યાદવના નાના દીકરા અને બિહારના પૂર્વ ઉપમુખ્યમંત્રી તેજસ્વી યાદવ આજે એટલે કે 9 નવેમ્બરે પોતાનો જન્મદિવસ ઉજવી રહ્યા છે. જયારે બીજી બાજુ પોતાની પત્નીને તલાકની અરજી આપીને ઘણા દિવસથી લાપતા ચાલી રહેલા તેજ પ્રતાપ 5 દિવસ પછી આજે સામે આવ્યા છે. તેમને એક ન્યુઝ ચેનલ સાથે વાતચીત કરતા જણાવ્યું કે તેઓ તેજસ્વીને જન્મદિવસના અભિનંદન આપવા માટે દિલ્હી આવ્યા છે.